Public procurement notice: Prior Information Notice Without Call For Competition
Published: 2024-11-12
Buyer: HUS-yhtymä
Country: FI
Region: FI1B1
Contract type: Services
CPV classification: 48512000 | 64210000 | 72260000: Software-related services
Submission deadline: 2025-01-17

Technical requirements: TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA JA TEKNISTÄ VUOROPUHELUA VARTEN.

Tämän tietopyynnön avulla kartoitetaan markkinoita ja saadaan hankintaa koskevaa tietoa. Hankintayksikkö ei aloita tietopyynnön julkaisulla tarjouskilpailua, vaan mahdollinen hankintailmoitus ja tarjouspyyntö julkaistaan myöhemmin. Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta tai markkinavuoropuheluun osallistumisesta.

Tähän tietopyyntöön annettuja vastauksia käytetään suunniteltaessa Teleoperaattoripalveluiden hankintaa. Tietopyynnön tarkoituksena on kartoittaa markkinoilla olevia toimittajia sekä heidän tuote- ja palveluvalikoimaansa. Tarkoituksena on selvittää tekniset ratkaisut, hinnoitteluperiaatteet ja kustannustaso budjettia varten.

TAUSTAT JA TAVOITTEET

HUS-yhtymä suunnittelee teleoperaattoripalveluiden hankintaa. Palveluiden käyttötarkoituksena on tarjota ratkaisuja erilaisiin (puhe)viestinnän tarpeisiin. HUS toivoo saavansa tietoa markkinoilla olevista ratkaisuista ja toimittajista.

Hankinnan kohteena ovat teleoperaattorilta puheratkaisuihin liittyvät palvelut, kuten:
• matkapuhelinverkon liittymät, niihin liittyvän liikenteen ja mobiilidatan,
• puhelinvaihdeympäristön keskusjohtoyhteydet yleiseen puhelinverkkoon 
• hankinnan kohteeseen liittyvät asiantuntijapalvelut ja muut palvelut.


HUS Tietohallinto vastaa HUS-yhtymän yhteisistä tietojärjestelmä- ja tietotekniikkapalveluista, mukaan lukien tietoliikenne- ja viestintätekniikkapalvelut. HUSilla on käytössä noin 11000 lanka- ja langatonta alaliittymää omassa vaihdeverkossa ja noin 20 000 matkapuhelinta. Tavoitteena on kustannustehokas ja HUSin erityistarpeet täyttävä operaattoripalvelu.

Mahdolliseen hankintaan sisältyy muun muassa seuraavia palveluja:

• Vaihdeverkon SIP-keskusjohtoliittymät.
• Valmiusliittymät matka- ja lankapuhelinverkon vikatilanteita varten sekä valmiusliittymien teknologiat.
• Matkapuhelinliittymät, joita on tällä hetkellä noin 22 000. Osa on dataliittymiä ja osa teknisiä liittymiä. 
• Matkapuhelinten sisäkuuluvuus HUSin toimipisteissä (2G/4G/5G).
• Puhelut edellä mainituissa vaihdeverkon, valmius- ja matkapuhelinliittymissä.
• Välitysjärjestelmä pieniä toimipisteitä varten, jossa puheluja voi välittää HUSin matkapuhelimiin matkapuhelimen ja operaattorin web-käyttöliittymän avulla.
• Efaksi-palvelu
• Mahdollisesti markkinakartoituksen aikana määriteltyjä muita tarpeellisia operaattoripalveluja.

Mahdollinen hankinta ei sisällä:

• Datayhteydet (Ethernet/IP), muuten kuin niiltä osin, mikäli edellä mainittujen palvelujen tuottaminen edellyttää erillisen datayhteyden muodostamisen HUSin omasta IP-verkosta suoraan operaattorin verkkoon.
• Viranomaisverkkoyhteyksiä tai -liittymiä.
• Asiakaspalveluratkaisua (Contact Center).

HUS PYYTÄÄ SEURAAVIA TIETOJA:

• Millaisia työkaluja käytetään suuren organisaation liittymien hallintaan? Millä tavalla esimerkiksi toteutetaan mahdollisuus seurata matkapuhelinliittymien todellisia käyttömääriä?
• Millaisia raportointiominaisuuksia toimittajalla on tarjota? Esim. puhelumäärien, liittymien ominaisuuksien, käytettyjen päätelaitetyyppien ja niiden käyttämien tekniikoiden (2G, 4G, 5G), kustannusten seurantaan?

HUS PYYTÄÄ HINNOITTELUA JA BUDJETOINTIA VARTEN SEURAAVIA TIETOJA:

• Mitä tietoja tarvitaan sisäkuuluvuuden hinnoittelemiseksi?
• Mihin palvelun laskutus asiakkaalta perustuu (hinnoittelumallit) ja esimerkin hinnoittelusta. Tavoitteena on kiinteä liittymätyyppikohtainen kuukausiveloitus, joka sisältää kaiken puhe- ja dataliikenteen sekä matkapuhelinverkon ulko- ja sisäkuuluvuuden.

ALUSTAVA AIKATAULU

• marras-joulukuu 2024: valmistelu ja markkinakartoitus
• tammikuu 2025: tarjouspyynnön julkaisu
• helmikuu 2025: vertailu ja hankintapäätös
• maaliskuu 2025: sopimusten allekirjoitus

Pyydämme huomioimaan, että kaikki materiaali on alustavaa ja tarkoitettu ainoastaan tämän markkinavuoropuhelun käymiseen. Hankintayksikkö käsittelee vastauksenne luottamuksellisesti. Tietopyynnön vastausten perusteella saatetaan toimittajalle tarjota mahdollisuus esitellä ratkaisujaan myöhemmin ilmoitettavalla tavalla. Tietopyyntöön vastanneet toimittajat saavat mahdollisesti kommentoitavakseen alustavat tarjouspyyntöasiakirjat. 

Pyydämme toimittamaan kirjalliset vastaukset tietopyyntöön ja ilmoittamaan kiinnostuksestanne viimeistään 26.11.2024 klo 12:00 mennessä osoitteeseen kilpailutus.ict@hus.fi. Viestin aiheeksi maininta "HUS 657-2023 Teleoperaattoripalvelut".